
Criss-Cross Algoritmus Támaszvektor-gépekre

A Support Vector Machine (támaszvektor-gép) elsősorban klasszifikációs problémák megoldására szolgáló machine learning modellek egy népszerű családja. A modell célja a megfigyeléseket azok osztályai szerint egy optimális szeparáló hipersíkkal elválasztani, amelynek megtalálása egy kvadratikus programozási probléma. A dolgozatban megvizsgáljuk a kvadratikus optimalizálási feladat speciális tulajdonságait, illetve hogy átírható-e lineáris komplementaritási feladattá. Emellett megalkotjuk Klafszky és Terlaky kvadratikus criss-cross algoritmusának egy új, a Support Vector Machine optimalizálási problémájának speciális struktúrájához igazított variánsát.



